Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Ezek közül nem tartom elfogadhatónak a hulladékgazdálkodásról szóló 2000. évi XLIII. törvény (a továbbiakban:
Paragraph Index: 181

2012. december 31-ig kell elérnie.” Mindezzel szemben úgy vélem: a Hgt.-nek ez a változtatása nagyobb jelentõségû, minthogy az egy alapvetõen szervezeti változásokhoz igazodó szabályokkal együtt kerüljön elfogadásra, ezzel tompítva a téma jelentõségét. Hangsúlyozni kell, hogy a változtatás alapvetõen fogja befolyásolni a hulladékgazdálkodásban résztvevõ gazdasági szereplõk (elsõsorban a gyártók) tevékenységét. A változtatás indoklását nem tartom elegendõ érvnek, az a kívánt módosítás jelentõségével nem áll arányban, ehelyett rendkívül szûkszavú. Úgy vélem hazai mutatók, adatok szerepeltetésével kellene alátámasztani, hogy mi indokolja az átmeneti mentesség szükségességét, indokolt-e egyáltalán, továbbá milyen arányokat ért el eddig, illetve az új követelményekhez képest hol tart az ország a csomagolási hulladékok hasznosítása terén. A Hgt. 18. § (1) bekezdése rögzíti ugyan, hogy a hulladékhasznosítás egyik lehetséges módozata a hulladék energiatartalmának kinyerésével energetikai hasznosítás, ennek kiemelése – és így preferálása – álláspontom szerint aggályos abból a szempontból, hogy a három hasznosítási módból környezeti szempontból ez a legkedvezõtlenebb. Ez szolgálja legkevésbé a megelõzés elvét – mely a hulladékgazdálkodás elsõdleges elve –, illetve a természeti erõforrásokkal való takarékoskodást. A Hgt. elsõdleges célja a keletkezett hulladékok minél nagyobb arányú hasznosítása és a fogyasztás-termelésben körforgásban való tartás. 2006/162/II. szám A hasznosítás 18. §-ban meghatározott sorrendje nem véletlen, az egy prioritási szempontot fogalmaz meg. Elsõsorban tehát a csomagolási hulladék keletkezésének megelõzésére kell törekedni, míg további alapelvként a csomagolóanyag újrahasználatára, vagy a csomagolási hulladék anyagában történõ, és végül más módon történõ hasznosítására. Az Európai Parlament és Tanács 94/62/EK irányelve – a csomagolásról és a csomagolási hulladékról – a preambulumában többek között a következõket rögzíti: „a csomagolási hulladék keletkezésének megakadályozására legjobb eszköze a csomagolás összmennyiségének csökkenetése.” „a csomagolással és a csomagolási hulladékkal való gazdálkodásnak elsõsorban a csomagolási hulladék keletkezésének megelõzésére kell irányulnia.” „a hasznosítási eljárások tekintetében, az újrahasználatot és az újrafeldolgozást kell elõnyben részesíteni tekintettel környezeti hatásaikra.” „a csomagolási hulladék keletkezésének megelõzésére megfelelõ intézkedéseket kell hozni.” A Hgt. ezzel összhangban a következõket tartalmazza: „A hulladékképzõdés megelõzése, valamint a keletkezõ hulladék mennyiségének és veszélyességének csökkentése érdekében elõnyben kell részesíteni a hulladékként kockázatot jelentõ anyagok kiváltását”, illetve rögzíti, hogy „A hulladékban rejlõ anyag és energia hasznosítása érdekében törekedni kell a hulladék legnagyobb arányú ismételt felhasználására, a nyersanyagoknak hulladékkal történõ helyettesítésére, valamint – ha ezek nem megoldhatóak – a hulladék energiahordozóként való felhasználására.”

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes